Minister sê Guptas se naturalisasie was niks buitengewoons – praag.co.za
Die voormalige minister van binnelandse sake, Malusi Gigaba het Dinsdag 'n verklaring uitgereik waarin bevestig word dat dokumente wat op sosiale media versprei is met betrekking tot hierdie besluit eintlik werklik is.
Gigaba se woordvoerder, Mayihlome Tshwete, het aan OFM News gesê die minister het die aansoek wettiglik goedgekeur ingevolge die Suid-Afrikaanse Burgerskapswet Amendement van 2010 in die Grondwet.
Tshwete het gesê die minister het die Gupta-familie se burgerskap aansoek goedgekeur nadat dit saam met ander aanbevelings van individue van ander dele van die wêreld na hom gebring is.
"Soos die meeste van die aanbevelings wat van die departement na die minister kom, het hy hulle goedgekeur," het hy gesê.
"Die individue waaroor ons praat, was sedert 2008 selfs permanente inwoners. Ongelukkig is dit vir binnelandse sake, of hulle van sekere mense hou of nie en of sekere mense onaantasbaar geag word of nie, hulle het 'n diens om aan elke individu of familie te lewer wat die dienste van Binnelandse Sake versoek."
Hy het gesê daar was niks buitengewoon oor hierdie spesifieke geval nie en die feit dat dit in departementele dokumentasie geskryf is, bevestig dat die wet tot op die letter gevolg is.
Gigaba het in die verklaring gesê mediaberigte oor die saak was onregverdig en van sensasionele aard.
Hy het gevra dat die Departement van Binnelandse Sake chronologiese besonderhede verskaf van hoe al die aansoeke deur die Gupta-familie hanteer is sedert die familie die departement genader het.
David Hlabane, woordvoerder van die departement van Binnelandse Sake, het gesê hul departement het Gigaba se reaksie opgemerk. Hulle sal die feite verifieer en betyds 'n ingeligte verklaring uitreik.
Skrywer praagGepubliseer op 14 Junie 2017 14 Junie 2017 Kategorieë Nuus, Suider-AfrikaSleutelwoord binnelandse sake, Gigaba, Guptas